กินยาคุมyasmin รายเดือนแบบ21เม็ด แผงแรกเริ่มกินวันที่7ม.ค65 พอกินเข้าวันที่3อ้วกออกมาเพราะว่าวันนั้นกินเยอะคะ เลยเอาเม็ดที่4ของอีกวันมากิน ก็จะทำให้แผงนี้ยาหมดไวไป1เม็ดจากที่ยาจะไปหมด27ม.ค65ก็หมดวันที่26ม.ค65 อยากทราบเวลาจะเริ่มแผงที่2อ่ะคะ หนูต้องเริ่มยังไง ต้องไปเริ่มกินวันที่3กุมภาหรือ4กุมภาคะ
สวัสดีค่ะ Ninnn,หากทานยาคุมกำเนิดชนิด 21 เม็ดอยู่ เมื่อกินถึงเม็ดที่ 3 ได้อาเจียนออกมาหลังจากทานยาไปไม่นาน จึงได้นำเม็ดยาเม็ดที่ 4 มาทานแทน ก็ถือว่าทำได้ถูกต้อง ส่วนในวันถัดไป ก็ให้นำเม็ดยาในลำดับถัดไปมาทานแทนไปเรื่อยๆ ซึ่งก็จะทำให้ยาคุมในแผงนี้หมดเร็วขึ้นไป 1 วัน แต่ก็ไม่ได้มีผลต่อประสิทธิภาพในการป้องกันการตั้งครรภ์แต่อย่างใด และเมื่อทานยาคุมหมดแผงแล้ว ก็ให้เว้นระยะไป 7 วัน แล้วเริ่มทานยาคุมแผงใหม่ตามปกติค่ะดังนั้น หากทานยาคุมครบ 21 เม็ดในวันที่ 26 ม.ค. ก็ให้เว้นไป 7 วัน คือถึงวันที่ 2 ก.พ. แล้วในวันที่ 3 ก.พ. ก็ให้เริ่มทานแผงใหม่ได้เลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ